3. melléklet a ……/2020. (…) XI. ÖK rendelethez

**ADATKEZELÉSI TÁJÉKOZTATÓ BUDAPEST FŐVÁROS XI. KERÜLET ÚJBUDA ÖNKORMÁNYZATA DÍSZPOLGÁRI CÍM, KERÜLETI KITÜNTETÉSEK ÉS ELISMERŐ CÍMEK ADOMÁNYOZÁSÁHOZ KAPCSOLÓDÓ ADATKEZELÉSEKRŐL**

A **Budapest Főváros XI. Kerület Újbuda Önkormányzata** (a továbbiakban: Önkormányzat/Adatkezelő) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR/Rendelet) előírásai szerint ezúton tájékoztatja Önt, mint érintettet jelen tájékoztatóval és folyamatleírással az Ön személyes adatai kezelésével kapcsolatos minden tényről.

**Az Adatkezelő pontos megnevezése, elérhetőségei:**

|  |  |
| --- | --- |
| Adatkezelő neve: | Budapest Főváros XI. Kerület Újbuda Önkormányzata |
| Székhely: | 1113 Budapest, Bocskai út 39-41. |
| képviselő: | dr. László Imre, polgármester |
| honlap: | [www.ujbuda.hu](http://www.ujbuda.hu) |
| telefonszám: | +361- 372-4500 |
| adatvédelmi tisztviselő e-mail címe: | gdpr@ujbuda.hu  |

1. **A kitüntetések adományozásával kapcsolatos adatkezelések**

**Az adatkezelés céljai:**

1. Díszpolgárrá választásra, illetve kerületi kitüntetések, elismerő címek adományozására javaslattétel.
2. Véleményező bizottságok felhívása a kitüntetésre javasoltak véleményezésére.
3. A felterjesztések a Polgármester által felkért véleményező bizottságok általi véleményezése, Képviselő testület számára előterjesztés készítése és döntés meghozatala.
4. A kitüntetések adományozása, pénzjutalom kifizetése.
5. A kitüntetések és javaslatok nyilvántartása,
6. a díjazottak/kitüntetettek nyilvántartásának közzététele.

**Az adatkezelés jogalapja:**

Az adatkezelés az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges a GDPR 6. cikk (1) bekezdés e) pont alapján.

[vonatkozó tagállami jogszabályok: Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) d) és 24. § (9), Magyarország helyi önkormányzatairól szóló 2011. évi CLXXXIX. törvény 42. § 3. pont, 46. § (2), **Budapest Főváros XI. Kerület Újbuda Önkormányzata** Képviselő-testületének 36/2012. (VI.6.) ÖK rendelete a díszpolgárrá választásról, valamint a kerületi kitüntetések és elismerő címek adományozásáról, az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet a megőrzési idő vonatkozásában]

**kezelt adatok köre:**

1. Javaslattétel adományozásra: javasolt személy neve, születési helye, ideje, anyja neve, lakcíme, kitüntetési kategória, sportegyesület neve, címe, méltatás és indoklás szövege, javaslattevő neve, elérhetőségi adatai
2. Javaslatot tevő személyek neve, kapcsolattartásra telefonszám.
3. A véleményező bizottság általi véleményben, és előterjesztésben, döntésben szereplő személyazonosító adat, kitüntetésre javasolt személy neve, foglalkozása.
4. A kitüntetett neve, születési helye, születési ideje, anyja neve, lakcíme, bankszámlaszáma, adószáma, TAJ száma.
5. Nyilvántartás tartalmazza az adományozó megnevezését, a testületi határozat számát, az elismerésben részesített személy nevét, telefonszámát, e-mail címét, az adományozás jogcímét, az adományozás időpontját, elismerésben részesített személy aláírását, lakhelyét, szervezet esetében a működési helyét, az elismerésben nem részesített nevét, az elismerésről lemondó személy nevét, a jelöltet felterjesztő személy nevét.

**Az adatkezelésbe bevont adatfeldolgozók és az adatfeldolgozási művelet megjelölése:**

A feladatok ellátására adatfeldolgozókat az Adatkezelő szerződés alapján is igénybe vesz feladatai ellátása és annak technikai támogatása érdekében az adatokhoz való korlátozott és ellenőrzött hozzáférhetőség mellett. Adatfeldolgozás technológiája informatikai rendszerrel történik.

Technikai adatfeldolgozó: az Önkormányzat informatikai feladatokat ellátó megbízottja, továbbá az utalási rendszert szolgáltató.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

Az Adatkezelő az adatokat harmadik fél részére kizárólag jogszabály kötelezése alapján továbbít.

**A személyes adatok tárolásának időtartama:**

Az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet U.1. számú képviselőtestületi iratok vonatkozásában előírt tárolási határidő:

* U102: Képviselő-testületi jegyzőkönyv és mellékletei (pl. előterjesztések) nem selejtezhetőek.
* U103: Képviselő-testületi zárt ülések jegyzőkönyvei és mellékletei, zárt ülésekről készült hanganyagok nem selejtezhetőek.
* U104: Képviselő-testületi bizottságok jegyzőkönyvei és mellékletei nem selejtezhetőek.
* U105: Képviselő-testületi, képviselő-testületi bizottsági ülésekről készült hang- és képanyag nem selejtezhető.
* U109: Okmánytár (címer és zászlórajz, díszpolgári cím, helyi kitüntetés adományozása stb.) nem selejtezhető.
* U519: Kitüntetések, kitüntető címek, díjak adományozásának előkészítése, lebonyolítása, 5 év után selejtezhető.

A díszpolgári cím, kitüntetés és elismerő cím adományozása tárgyában vezetett nyilvántartás adatinak tárolása:

* elismerésben nem részesített, elismerésről lemondó személyek, elismerésre felterjesztő személy adatait a döntés meghozatalát és a cím étvételét követő 5 év elteltével törlésre kerül.
* az elismerésben részesített személy adatai-neve és méltatása kivételével- az átvételt követő 10 év elteltével törlésre kerül.

Az egyes kitüntetések adományozásával együtt járó pénzbeli juttatás utalásához kapcsolódó adatokat, mint könyveléshez részét képező adatokat, a számvitelről szóló 2000. évi C. törvény 169. §-a alapján 8 évig őrzi meg az Adatkezelő.

A nem selejtezhető dokumentumokon kívül az érintett Önkormányzat szervezeti egysége által kifejezetten a kitüntetés adományozásának lebonyolításához – érintett értesítése – szükséges mértékben kezelt lakcím, esetleg további elérhetőségi (telefonszám) adatot, a a javaslatot tevő személy nevét és elérhetőségét a kitüntetés adományozásához kapcsolódó eljárás befejezéséig (nyilvántartásba történő bevezetés) kezeli.

**Automatizált döntéshozatal ténye:**

Az adatkezelés során automatizált döntéshozatal nem történik.

**Az adatkezelés folyamatának leírása:**

A helyi önkormányzat képviselő-testülete törvényi felhatalmazást kapott, hogy rendeletben szabályozza az elismerés alapítását, az elismerés elnevezését, fajtáit, az elismerésben részesíthető személyek körét, az évente adományozható elismerések számát, az elismerés leírását, az adományozás feltételeit és rendjét, valamint az elismerés viselésének rendjét, továbbá a díjjal járó jutalom mértékét, formáját és járadék esetében annak időtartamát. **Budapest Főváros XI. Kerület Újbuda Önkormányzata** a fentieket a díszpolgárrá választásról, valamint a kerületi kitüntetések és elismerő címek adományozásáról szóló 36/2012. (VI.6.) ÖK rendelete (a továbbiakban Rendelet) szabályozza.

Jelen tájékoztatóban felhívom a figyelmet, hogy a kitüntetésre javasolt személy adatai nem az érintettől – kitüntetésre javasolt személy – származnak, hanem az adatok forrása az őt ajánló személy.

Az Adatkezelő vélelmezi, hogy a kitüntetésre javaslatot tevőnek a kitüntetésre javasolt személytől felhatalmazással rendelkezik a jelölt személy személyes adatainak (neve, születési helye, ideje, anyja neve, lakcíme) Adatkezelő előtti feltárásához, az Önkormányzat részére történő átadásához.

Az Adatkezelő a javasolt személyre vonatkozó különleges személyes adat kezelését nem kívánja megvalósítani, tekintettel a GDPR 9. cikk (1) bekezdésére, azonban előfordulhat, hogy a javaslattevő a javaslathoz készített méltatás és indoklás szövegében ilyen adatokat küld meg az Adatkezelő számára. Az Adatkezelő ez esetben az iratkezelésre vonatkozó jogszabályi kötelezettségét teljesítve köteles azt mégis kezelni. Ezen adatokat azonban csak saját rendszerében kezeli, nem hozza nyilvánosságra. Az Adatkezelő, ezért jelen folyamatleírással kéri a javaslattevőket, hogy tartsák be az adattakarékosság elvét és csak olyan mennyiségű és a cél szempontjából megfelelő információt küldjenek meg az Adatkezelő számára, amely az adott kitüntetések/elismerő címek adományozása tekintetében - figyelembe véve a Rendeletben foglalt szempontrendszert - releváns.

**Az érintetti joggyakorlásra vonatkozó szabályok:**

Az Adatkezelőtájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai törlését, amennyiben a GDPR 17. cikk (1) bekezdésében foglalt valamely feltétel fennáll,
* kérheti személyes adatai kezelésének korlátozását,
* tiltakozhat az adatkezelés ellen: Ön jogosult arra, hogy a jogos érdeken, közérdekű vagy közhatalmi jogosítvány gyakorlásának keretében végzett feladat végrehajtásához szükséges adatkezelés ellen tiltakozzon. Amennyiben az adatok kezelése ellen tiltakozik, úgy az adatot az Adatkezelő nem kezeli tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak,
* jogorvoslattal élhet.
1. **A kitüntetettek sajtó/média megjelenésével kapcsolatos adatkezelés**

**Az adatkezelés céljai:**

A kitüntetések adományozásáról és a díjazottak személyéről a nyilvánosság tájékoztatása, a díjátadó ünnepség megörökítése, a díjazottak közszereplésének sajtóban/médiában való megjelenítése.

**Az adatkezelés jogalapja:**

Az adatkezelés az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges a GDPR 6. cikk (1) bekezdés e) pont alapján.

[vonatkozó tagállami jogszabályok: Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) d) és 24. § (9), Magyarország helyi önkormányzatairól szóló 2011. évi CLXXXIX. törvény 42. § 3. pont, 46. § (2), 36/2012. (VI.6.) ÖK rendelete a díszpolgárrá választásról, valamint a kerületi kitüntetések és elismerő címek adományozásáról, A Polgári Törvénykönyvről szóló 2013.évi V. törvény.

**kezelt adatok köre:**

A díjazott neve, méltatásában szereplő személyes adatok, az érintett képmása, a fénykép- és videofelvétellel megszerezhető egyéb adatok.

**Az adatkezelésbe bevont adatfeldolgozók és az adatfeldolgozási művelet megjelölése:**

A feladatok ellátására adatfeldolgozót vesz igénybe az Adatkezelő. Az Adatkezelő tulajdonában álló, Média 11. Kft--vel fennálló szerződése alapján veszi igénybe a feladatai ellátása és annak technikai támogatása érdekében.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

Az Adatkezelő az adatokat harmadik fél részére kizárólag jogszabály kötelezése alapján továbbít.

**A személyes adatok tárolásának időtartama:**

A közvetítésekben és sajtóanyagokban felhasznált fotók és videó felvételek: 5 évig kerülnek tárolásra.

Az elismerésben részesítettek neve, méltatása, adományozás jogcíme és időpontja a honlapon 10 évig érhető el.

**Automatizált döntéshozatal ténye:**

Az adatkezelés során automatizált döntéshozatal nem történik.

**Az adatkezelés folyamatának leírása:**

Az Adatkezelő törvényi felhatalmazás alapján elismerő címeket, kitüntetéseket adományozásáról dönthet. Ezen tevékenységét közfeladat ellátása körében végzi. Az Önkormányzatnak a díjadományozásról, kitüntetésekről nemcsak joga, hanem kötelezettsége is a nyilvánosság tájékoztatása.

Ezt többek között a díjátadó ünnepségek, a díjazottak sajtóban/médiában való megjelenítésével tudja megvalósítani.

Ezen felül, a tájékoztatás céljából az Önkormányzat honlapján közzéteszi a díjazottak, illetve kitüntetett és elismerő címben részesült személyek nevét, méltatását, az adományozás jogcímét és időpontját.

A díjátadó ünnepségeken és egyéb Önkormányzati rendezvényeken, mint az Adatkezelő, illetve az Adatkezelő tulajdonában álló Média 11 Kft. fénykép- és videofelvételeket is készít, mely felvételeken a díjazott egyedi személyként megjelenítésre kerül. A fénykép- és videofelvételeket az Adatkezelő elektronikus felületeken (facebook, weboldal) elektronikusan, valamint székhelyén papíralapon a rendezvény megörökítése, népszerűsítése és a nyilvánosság tájékoztatása céljából közzéteszi. A felvételek továbbá az Újbuda Újságban és Újbuda Televízióban is nyilvánosságra kerülhetnek.

A Polgári Törvénykönyvről szóló 2013. évi V. törvény 2:48. §-a szerint:

*„(1) Képmás vagy hangfelvétel elkészítéséhez és felhasználásához az érintett személy hozzájárulása szükséges.*

*(2) Nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplésről készült felvétel esetén.”*

A díjazottak egyedi megjelenítése kapcsán megállapítható, hogy a díjazottak és elismerő címet viselő személyek ezen rendezvényeken való megjelenése nyilvános közéleti szereplésnek minősül, ezért az érintettől külön hozzájárulást nem kell beszerezni.

**Az érintetti joggyakorlásra vonatkozó szabályok:**

Az Adatkezelőtájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai törlését, amennyiben a GDPR 17. cikk (1) bekezdésében foglalt valamely feltétel fennáll,
* kérheti személyes adatai kezelésének korlátozását,
* tiltakozhat az adatkezelés ellen: Ön jogosult arra, hogy a jogos érdeken, közérdekű vagy közhatalmi jogosítvány gyakorlásának keretében végzett feladat végrehajtásához szükséges adatkezelés ellen tiltakozzon. Amennyiben az adatok kezelése ellen tiltakozik, úgy az adatot az Adatkezelő nem kezeli tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
* Jogorvoslattal élhet.

Az ***Adatkezelő*** gondoskodik az adatok biztonságáról, megteszi továbbá mindazon technikai és szervezési intézkedéseket, amelyek a GDPR és az egyéb adat-, és titokvédelmi szabályok érvényre juttatásához szükségesek. Az adatokat védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

Az Adatkezelő törekszik arra, hogy az Önnek adott tájékoztatás minden esetben, a GDPR által meghatározott szabályok teljesítése mellett is, a lehetőségekhez mérten tömör, átlátható, érthető, könnyen hozzáférhető, világos és közérthető legyen.

Kérelmét – személyes adatokkal kapcsolatos kérelem – elsősorban írásban terjesztheti be az Adatkezelőnek címzett, jelen tájékoztatóban feltüntetett elérhetőségén. Az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk, a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatos panasszal Ön fordulhat a Nemzeti Adatvédelmi és Információszabadság Hatósághoz vagy a lakóhelye, vagy tartózkodási helye szerinti Törvényszékhez.

Felhívjuk azonban a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, hogy ha előbb az Adatkezelőhöz, esetünkben tehát hozzánk fordult, de nem intézkedtünk a kérelmére vagy az intézkedésünket nem fogadta el. Javasoljuk ezért, hogy először az Önkormányzattalvegye fel a kapcsolatot!